CELEX: 62016TN0736
Language: fi
Date: 2016-10-20 00:00:00
Title: Asia T-736/16: Kanne 20.10.2016 – Amira ym. v. komissio ja EKP

19.12.2016   
            
            
               FI
            
            
               Euroopan unionin virallinen lehti
            
            
               C 475/21
            
         Kanne 20.10.2016 – Amira ym. v. komissio ja EKP
   (Asia T-736/16)
   (2016/C 475/31)
   Oikeudenkäyntikieli: englanti
   
      Asianosaiset
   
   
      Kantajat: Maria Amira (Ateena, Kreikka) ja 15 muuta kantajaa (edustajat: asianajajat S. Pappas ja I. Ioannidis)
   
      Vastaajat: Euroopan keskuspankki, Euroopan komissio
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               velvoittaa Euroopan unionin ja/tai Euroopan keskuspankkijärjestelmän (EKPJ) korvaamaan hakemuksessa ilmoitetut määrät, jotka vastaavat kantajille aiheutunutta vahinkoa heidän laittomasta osallisuudestaan Kreikan hallituksen velkojen uudelleenjärjestelyyn yhteistoimintalausekkeen takautuvan käyttöönoton vuoksi
            
         
               —
            
            
               toissijaisesti velvoittaa unionin ja/tai Euroopan keskuspankin (EKP) korvaamaan hakemuksessa ilmoitetut määrät, jotka vastaavat vahinkoa, joka on aiheutunut Kreikan julkisen sektorin velkojien laittomasta poissulkemisesta Kreikan hallituksen velkojen uudelleenjärjestelystä
            
         
               —
            
            
               joka tapauksessa velvoittaa EKP:n korvaamaan kantajille Kreikan julkisen sektorin velkojien laittomasta poissulkemisesta aiheutuneet hakemuksessa ilmoitetut vahingot jokaiselle kantajalle
            
         
               —
            
            
               velvoittaa EKP:n ja/tai unionin vastaamaan oikeudenkäyntikuluista.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1.
            
            
               Ensimmäinen kanneperuste koskee sitä, että unionin ja/tai EKP:n ja EKPJ:n toimiin ryhdyttiin ultra vires ja SEUT 120–126, 127 ja 352 artiklan 1 kohdan vastaisesti.
            
         
               2.
            
            
               Toinen kanneperuste koskee sitä, että EKP:n ja EKPJ:n, erityisesti EKPJ:n, poissulkemista velkojen uudelleenjärjestelystä koskevat toimet rikkovat SEUT 123 artiklaa.
            
         
               3.
            
            
               Kolmas kanneperuste koskee sitä, että unionin ja/tai EKP:n ja EKPJ:n toimet loukkaavat kantajien oikeutta Euroopan unionin perusoikeuskirjan 17 artiklan mukaiseen omaisuudensuojaan.
            
         
               4.
            
            
               Neljäs kanneperuste koskee sitä, että unionin ja/tai EKP:n tai EKPJ:n toimet loukkaavat SEUT 63 artiklan mukaista pääomien vapaan liikkuvuuden periaatetta.
            
         
               5.
            
            
               Viides kanneperuste koskee sitä, että unionin ja/tai EKP:n ja EKPJ:n toimet loukkaavat kantajien oikeutta Euroopan unionin perusoikeuskirjan 20 artiklan mukaiseen yhdenvertaisen kohtelun periaatteeseen.